Knižné vydanie komiksu pripravili autori Soňa Balážová a ilustrátor Dávid Marcin na základe seriálu Zlatý zub, ktorý vychádzal na pokračovanie v časopise Slniečko. Pozývajú objavovať čitateľov tajomstvá školskej pivnice s hrdinami Miriam, Mikulášom a Ivom. V pivnici našli nielenže tajnú skrýšu, oni v nej objavili pračudesný plechový prístroj. Čo to je? Ako sa tam dostal? A kto neustále píše tie desivé odkazy na dvere tohto tajomného úkrytu? Vydajte sa spoločne s troma kamošmi na dobrodružnú cestu, kde majú zlaté zuby magickú moc, žijú tu zvláštne zvieratá a z neba padajú makové šúľance. A toto všetko sa deje v obyčajnej základnej umeleckej škole.
Literárne informačné centrum, Bratislava